Sodba Splošnega sodišča (sedmi senat) z dne 10. oktobra 2012 –

Gem-Year in Jinn-Well Auto-Parts (Zhejiang) proti Svetu

(Zadeva T-172/09)

„Damping – Uvoz nekaterih pritrdilnih elementov iz železa ali jekla s poreklom iz Ljudske republike Kitajske – Podpora industrije Skupnosti pritožbi – Opredelitev zadevnega proizvoda – Škoda – Tržnogospodarska obravnava – Stroški za glavne vložke, ki v glavnem odražajo tržne vrednosti – Člen 2(7), (b) in (c), Uredbe (ES) št. 384/96 (postal člen 2(7), (b) in (c), Uredbe (ES) št. 1225/2009)“

1. Ničnostna tožba – Fizične ali pravne osebe – Akti, ki jih neposredno in posamično zadevajo – Uredba o uvedbi protidampinških dajatev – Različne dajatve, naložene več podjetjem – Omejena dopustnost, da se vsako podjetje sklicuje na določbe uredbe, ki se nanj nanašajo (člen 230, četrti odstavek, ES) (Glej točke od 21 do 25.)

2. Skupna trgovinska politika – Zaščita pred dampingom – Preiskava – Diskrecijska pravica Komisije – Obveznost Komisije, da ustavi postopek zaradi padca stopnje podpore pritožbi pod minimalni 25-odstotni prag proizvodnje Skupnosti – Neobstoj (Uredba Sveta št. 384/96, kakor je bila spremenjena z Uredbo št. 1225/2009, člen 5(4) (Glej točko 42.)

3. Skupna trgovinska politika – Zaščita pred dampingom – Preiskava – Uvedba preiskave na podlagi pritožbe, ki jo je vložila industrija Skupnosti oziroma je bila vložena v njenem imenu – Reprezentativnost industrije Skupnosti, ki podpira pritožbo – Izračun – Metoda (uredbi Sveta št. 3924/91, člen 3(2), (3) in (4), in št. 384/96, kakor je bila spremenjena z Uredbo št. 1225/2009, člen 5(4)) (Glej točke od 44 do 53.)

4. Skupna trgovinska politika – Zaščita pred dampingom – Preiskava – Opredelitev zadevnega proizvoda – Dejavniki, ki jih je mogoče upoštevati – Diskrecijska pravica institucij – Sodni nadzor – Meje (Uredba Sveta št. 384/96, kakor je bila spremenjena z Uredbo št. 1225/2009, člen 1(4)) (Glej točke od 58 do 62 in 70.)

5. Skupna trgovinska politika – Zaščita pred dampingom – Škoda – Dejavniki, ki jih je treba upoštevati – Številnost (Uredba Sveta št. 384/96, kakor je bila spremenjena z Uredbo št. 1225/2009, člena 3(2) in 5) (Glej točke 85 in od 91 do 102.)

6. Pravo Evropske unije – Razlaga – Metode – Jezikovna, sistematična, zgodovinska in teleološka razlaga – Upoštevanje obrazložitve zadevnega akta (Glej točke od 105 do 107.)

7. Skupna trgovinska politika – Zaščita pred dampingom – Stopnja dampinga – Določitev normalne vrednosti – Uvoz iz države, ki nima tržnega gospodarstva, na katerega se nanaša člen 2(7)(b) Uredbe št. 384/96 – Uporaba pravil, ki se nanašajo na države s tržnim gospodarstvom – Ozka razlaga (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(a) in (b)) (Glej točke od 117 do 120, od 125 do 127 in od 130 do 132.)

8. Sodni postopek – Navajanje novih razlogov med postopkom – Pogoji – Nov tožbeni razlog – Pojem (Poslovnik Splošnega sodišča, člena 44(1)(c) in 48(2)) (Glej točko 139.)

9. Skupna trgovinska politika – Zaščita pred dampingom – Stopnja dampinga – Določitev normalne vrednosti – Pridobitev statusa v tržnem gospodarstvu delujočega podjetja – Pogoji – Dokazno breme, ki ga nosijo proizvajalci – Presoja dokazov, ki jo morajo opraviti institucije – Sodni nadzor – Meje (Uredba Sveta št. 384/96, kakor je bila spremenjena z Uredbo št. 1225/2009, člen 2(7)(b) in (c)) (Glej točke od 142 do 145.)

Predmet

Predlog za razglasitev ničnosti Uredbe Sveta (ES) št. 91/2009 z dne 26. januarja 2009 o uvedbi dokončne protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske (UL L 29, str. 1).

Izrek

1. Tožba se zavrne.

2. Gem-Year Industrial Co. Ltd in Jinn-Well Auto-Parts (Zhejiang) Co. Ltd se poleg lastnih stroškov naloži plačilo stroškov, ki sta jih priglasila Svet Evropske unije in European Industrial Fasteners Institute AISBL.